Tayvanda turizm

Tayvanda turizm asosiy tarmoqlardan biri va Tayvan iqtisodiyotiga katta hissa qoʻshmoqda. 2015-yilda Tayvan 10 millionga yaqin xalqaro mehmonni qabul qildi. Turizm masalalari Tayvan Transport va kommunikatsiyalar vazirligining Turizm byurosi tomonidan boshqariladi.

Turistik yoʻnalishlar 
Tayvanda koʻplab diqqatga sazovor joylar mavjud. Mamlakatdagi asosiy milliy manzillar yoki turistik diqqatga sazovor joylarga quyidagilar kiradi:

Turizm statistikasi

Tayvandagi xalqaro mehmonlar 

Turizm maqsadidagi (zavq) xalqaro tashrif buyuruvchilarning eng koʻp tashrif buyurgan 12 millati:

Tayvanda barcha maqsadlar yuzasidan eng koʻp 12 ta mamlakatdan xalqaro tashrif buyuruvchilar:

2016-yilda Tayvanda jami sayyohlar 10,7 million kishini tashkil etdi.

Turizm turlari 
Tayvanda turizm biznes, zavqlanish, qarindoshlarni ziyorat qilish, konferensiyalar, oʻqish, koʻrgazmalar, davolanish va boshqa maqsadlar bilan amalga oshiriladi.

Tayvanda sayyohlar, ayniqsa Xitoydan kelgan sayyohlar soni sezilarli darajada oshdi. Biroq, 2016-yilda prezident Tsai Ing-wen lavozimga kirishganidan beri Xitoydan keluvchi sayyohlar soni sezilarli darajada kamaygan. Tsai Xitoy kommunistik partiyasi qarshi boʻlgan Demokratik taraqqiyot partiyasi aʼzosi. Shu bois Xitoy hukumati oʻz fuqarolariga Tayvanga tashrif buyurish uchun beriladigan sayohat vizalari sonini qisqartirdi.

2018-yilda TreeHugger Tayvanni dunyodagi 1-raqamli agroturizm yoʻnalishi deb topdi.

Ichki turizm 
2015-yilda tayvanliklarning 87 foizi dam olish maqsadida ichki sayohat bilan mashgʻul boʻlishgan, bunda Kenting milliy bogʻi ularning eng sevimli joyi deb topilgan. Ular har bir taʼtil uchun aholi jon boshiga oʻrtacha 9 323 NT dollar sarfladilar, bu mablagʻlar asosan turar joy xarajatlarini oʻz ichiga olar edi.

Turizmdan olingan daromad 
Tayvanning 2013-yilda turizm bilan bogʻliq sohalardan yillik daromadi NT$366,8 milliarddan oshdi (12,3 milliard AQSh dollari), bu oʻtgan yilga nisbatan 4,7 foizga oʻsishni bildirar edi. 2013-yilda har bir sayyohning oʻrtacha kunlik xarajatlari 224,07 AQSh dollarini tashkil etdi, bu oldingi yilga nisbatan 4,37 % ga kamayish edi.

2015-yilda turizmdan jami daromad 14,39 milliard AQSh dollarini tashkil etdi va har bir tashrif buyuruvchining oʻrtacha kunlik xarajatlari 208 AQSh dollariga yetdi.

Qolish muddati 
2015-yilda Tayvanga tashrif buyurgan har bir sayyohning oʻrtacha qolish muddati 6,63 kechani tashkil qilgan.

UNESCO maqomi 
Tayvan haligacha UNESCOning nomoddiy madaniy merosi roʻyxatlari, Butunjahon merosi roʻyxati, biosfera rezervatlarining Butunjahon tarmogʻi, ijodiy shaharlar tarmogʻi va global geoparklar tarmogʻi kabi birorta ham UNESCO roʻyxatiga kiruvchi manzillarni koʻrsatmagan. Biroq, UNESCO tarmoqlari tomonidan erishilgan tabiatni muhofaza qilish kontsepsiyalaridan foydalanish uchun Madaniyat vazirligi qoshidagi Madaniy meros byurosi 2002-yilda Tayvandagi potensial jahon merosi obyektlari roʻyxatini tuzishga kirishdi va hozirda bu roʻyxatda 18 ta manzil maʼlumotlari mavjud.

Turizm infratuzilmasi

Xalqaro aeroportlar 
Sayyohlar asosan havo yoʻllari orqali kelishadi va Taoyuan xalqaro aeroporti xalqaro sayyohlarni Tayvanga olib keladigan eng mashhur aeroport boʻlib xizmat qiladi, chunki u Tayvandagi eng yirik aeroport va muhim mintaqaviy markazdir. Tayvandagi xalqaro tashrif buyuruvchilar harakatlarini osonlashtiradigan boshqa yirik aeroportlar orasida janubiy Tayvanga xizmat koʻrsatadigan Kaohsiung xalqaro aeroporti, Tayvanning markaziy qismiga xizmat koʻrsatadigan Taichung aeroporti va Taypey markaziga xizmat koʻrsatadigan Taypey Sonshan aeroporti kiradi.

Tayvanda yer usti transporti 
Tayvanda sayyohlar turli xil transport turlaridan foydalangan holda orol boʻylab sayohat qilishlari mumkin. Tayvanda eng mashhur yoʻllar bu Tayvan tezyurar temir yoʻli, Tayvan temir yoʻllaridagi anʼanaviy poyezdlar, Taypey metrosi, Taoyuan metrosi va Kaohsiung MRT kabi sayohatchilarga sayohat obyektlari orasida harakatlanishni yengillashtiruvchi metropoliten shaharlarining metro tizimlaridir. Mamlakatda „Taiwan Tourist Shuttle“ deb nomlangan sayyohlik avtobusi va taksilar ham mashhur.

Galereya

Manbalar 

Tayvan
Turizm
Sayohat